GiliGold/VAD_KnessetCorpus huggingface dataset:
אילן גילאון: אני רק רוצה לגבי הנושא הצר של מתקני הכליאה, שכל עוד שמשרד הפנים לא נותן חלופות על-פי דרישות מבקר המדינה, ייפסק מעצר ילדים.
<יוסי אדלשטיין: לא יהיה דבר כזה.
אורלי לוי אבקסיס: אין יכולת לעשות דבר כזה.
אורלי לוי אבקסיס: אולי למשרד המשפטים יש יכולת.
אורלי לוי אבקסיס: תבדקו.
אילן גילאון: יכול להיות שהוועדה יכולה לקרוא למשרד הפנים, שכל עוד שלא יושמו המלצות מבקר המדינה.
אורלי לוי אבקסיס: אילן, אני לא עושה את זה.
אורלי לוי אבקסיס: מה שאני כן עושה, אני רוצה לבדוק כאן חלופות לעניין של המעצר, בעוד שלושה חודשים.
<מוריה כהן בקשי: החלק הזה דווקא נבחן על-ידי בג"צ.
<מוריה כהן בקשי: אני כן מסכימה, גם לאור הסרט שראינו פה, שיש פה דברים שצריך להסתכל סביב הנושא של דרך המעצר וכו'.
<מוריה כהן בקשי: אבל עצם העובדה שחלופה של מעצר כן עברה את מבחן בג"צ.
אילן גילאון: בתור משרד המשפטים את צריכה לתת את הדעת לאמנה הבין-לאומית לטיפול בנושא הזה.
אילן גילאון: שם אתם לא עומדים בתקנים.
אורלי לוי אבקסיס: כמו שאמרתי קודם, אני אבקש תוכנית של שיתוף פעולה בין כל המשרדים לאיזושהי התמודדות עם הבעיה בראייה ארוכת טווח, שבה יהיה שיתוף פעולה תוך כדי כך שגם משרד האוצר ייקח חלק בדיונים האלה.
אורלי לוי אבקסיס: כי לדיונים האלה תהיה כמובן השלכה כלכלית, ואי-אפשר שזה יהיה לקוח מתוך התקציב של משרד הרווחה, שגם ככה היום לא מתמודד עם חוק הפעוטות בסיכון.
אורלי לוי אבקסיס: שם מדברים על 20,000 והוא לא מתמודד עם זה.
אורלי לוי אבקסיס: לכן נצטרך למצוא את התקציבים, ומשרד האוצר יצטרך גם הוא ללכלך את ידיו בנושא הזה.
אורלי לוי אבקסיס: למען הסר ספק, מי שיהיה אמון על התוכנית הזאת וידאג לתקצובה יהיה משרד ראש הממשלה, כפי שקבע מבקר המדינה.
אורלי לוי אבקסיס: בוקר טוב, שלום לכולם.
אורלי לוי אבקסיס: אני שמחה לפתוח את ישיבת הוועדה לזכויות הילד בנושא קשיים ביישום חוק פעוטות בסיכון, הזכות למעון יום, התש"ס-2000.
אורלי לוי אבקסיס: וזו כמובן ועדה שבאה לבדוק את הלקונות שנתקלנו בהן עוד בכנסת הקודמת.
אורלי לוי אבקסיס: זה סוג של ועדת המשך.
אורלי לוי אבקסיס: נתבקשנו לבדוק ולסקור גם את הבעייתיות שעולה מהשטח, תוך כדי בדיקה מול השלטון המקומי ועריכת סקר מסוים.
אורלי לוי אבקסיס: לצערי הרב, לא כל הרשויות שפנינו אליהן שיתפו פעולה.
אורלי לוי אבקסיס: גם אלו ששיתפו פעולה לא עשו את זה לפי השאלות ששאלנו, אבל התמונה היא די ברורה, ומה שחששנו שוב עולה מאותו סקר.
אורלי לוי אבקסיס: אז כדי שנבין במה מדובר, אני אבקש ממי שערכה את הסקר הזה, מריה, ממחלקת המחקר של הכנסת והנציגה שלנו פה, לפתוח ולתת לנו את הנקודות המרכזיות.
<מריה רבינוביץ: בוקר טוב, תודה רבה.
<מריה רבינוביץ: אז כפי שאמרת, ממצאי הסקר שערכנו ברשויות המקומיות מאששים את הקשיים ביישום החוק שהוצגו בפני הוועדה לזכויות הילד, בדיון שהוועדה קיימה בשנה שעברה.
<מריה רבינוביץ: גם משרד הרווחה וגם נציגים של הרשויות המקומיות הציגו בפנינו מספר בעיות, ואנחנו בדקנו אותן בסקר.
<מריה רבינוביץ: אנחנו קיבלנו שאלונים מ-49 מחלקות רווחה ברשויות המקומיות שהן כ-19% מהרשויות.
אורלי לוי אבקסיס: כשאנחנו בעצם פנינו ל-?
<מריה רבינוביץ: אנחנו פנינו לכולם דרך השלטון המקומי, זה 253, אבל זה תמיד ככה.
<מריה רבינוביץ: וקרוב ל-20% זו נציגות יפה.
אורלי לוי אבקסיס: צריך אחר כך לבקש מנציגי השלטון המקומי לבקש מהרשויות המקומיות לשתף יותר פעולה בפעם הבאה, כדי שנקבל תמונה יותר ברורה.
אורלי לוי אבקסיס: למרות שגם מזה אפשר להסיק את המסקנות.
<מריה רבינוביץ: כן, יש תמונה די ברורה, והיו רשויות שמצאנו שהשקיעו מאוד ונתנו לנו תשובות טובות.
<מריה רבינוביץ: אז מהממצאים עולה כי בחוק יש כמה בעיות שאינן מאפשרות להקנות זכאות למעון יום לכל הפעוטות בסיכון.
<מריה רבינוביץ: אחת הבעיות זה בשל הקריטריונים שנקבעו בחוק, שאינם חלים על חלק מהפעוטות בסיכון.
<מריה רבינוביץ: הרשויות הביאו דוגמאות למצבי סיכון שאינם מוגדרים בחוק, איך לדעת עובדים סוציאליים המטפלים בפעוטות בסיכון, הם מצבי סיכון או טרום-סיכון הדורשים טיפול והתייחסות, על מנת להבטיח את התפתחותו התקינה של הפעוט.
<מריה רבינוביץ: המצבים האלה הם קשיים כלכליים של המשפחה או בעיות בדיור או משפחות ברוכות ילדים קטנים שצריך לשלב במסגרת מספר ילדים; בעיות תפקוד של אימהות צעירות, בעיקר או - - - של שני ההורים; ומצבים, כפי שאמרתי, טרום-סיכוניים.
<מריה רבינוביץ: כי, בסופו של דבר, החוק היום עונה על הצרכים של הפעוטות שנמצאים במצב סיכון, אבל אלה שנמצאים במצב טרום-סיכון, וניתן למנוע מצבים עתידיים, הקריטריונים של החוק לא חלים עליהם.
<מריה רבינוביץ: סיבה נוספת ביישום החוק היא דרישה שנקבע היום בחוק להמציא, בנוסף לחוות דעת של עובדת סוציאלית, גם אישור רפואי, במקרים של הזנחה ובמקרים שמדובר בילדים נכים.
<מריה רבינוביץ: ולא תמיד יש אפשרות להמציא אישור כזה, מפני שלא תמיד יש סימנים למצבים האלה.
<מריה רבינוביץ: אצל ילדים בהזנחה לא תמיד יש סימנים, וילד מוכה לפעמים מגיע לרופא לאחר שכבר הסימנים נעלמו.
אורלי לוי אבקסיס: או שהוא בכלל לא מגיע לרופא, כי ההורים לא מעוניינים שיפתחו בחקירה.
<מריה רבינוביץ: או שהורים לא מעוניינים להביא אותו לרופא, ואז אין אישור.
<מריה רבינוביץ: והילדים האלה, שבמצבים מאוד קשים, נופלים בין הכיסאות.
אורלי לוי אבקסיס: רגע, אז יש מצבים שבהם העובד הסוציאלי נתן חוות דעת שהילד סובל מהזנחה – הוא היה בבית, הוא עשה ביקורים, הוא רואה גם את המצב מסביב, והוא נותן את ההמלצה.
אורלי לוי אבקסיס: אבל ההמלצה הזאת לא נותנת שום דבר מבחינת הזכאות, כי כל עוד אין את ההחלטה של הרופא או את חוות הדעת הרפואית.
<מריה רבינוביץ: במצבים של הזנחה וילדים מוכים, זה המצב.
אורלי לוי אבקסיס: זה המצב.
אורלי לוי אבקסיס: אולי זה מקום שאפשר יהיה לבדוק את החקיקה, ולראות איך אנחנו מאזנים את זה, כך שהחוק יחול רק על מי שזקוק באמת לכך, אם אנחנו סומכים על העובדים הסוציאליים שיודעים לנתח נכון את המצב ויודעים להמליץ, מה שהרופא יראה רק אם הילד יגיע אליו, כשזה באמת במצבים הקיצוניים ביותר.
אורלי לוי אבקסיס: כי ההורים המכים או המזניחים בטח לא ייקחו את הילד בעצמם לרופא ויגידו: תנו לי חוות דעת על זה שאנחנו מכים או מזניחים.
אורלי לוי אבקסיס: יש פה איזשהו אבסורד מבחינת המבנה של הקריטריונים בחוק.
<מוטי וינטר: גברתי היושבת-ראש, החקיקה היא לא מקרית.
<מוטי וינטר: זה כוון בצורה כזאת שזה יהיה יותר קשה.
<מוטי וינטר: אנחנו נאבקנו בזמנו, אבל זה היה משא-ומתן, ותמר גוז'נסקי הייתה ואגף התקציבים ואנחנו.
<מוטי וינטר: בסופו של דבר, זו הייתה הפשרה שהושגה, שידענו שהיא תעשה לנו בעיות בהמשך, אבל לא הייתה לנו ברירה.
אורלי לוי אבקסיס: אבל יש מקום למקצה שיפורים.
<יצחק קדמן: אז הגיע הזמן לתקן את זה.
<מוטי וינטר: כן, בוודאי, בוודאי.
<מוטי וינטר: אבל אני אומר שזה לא מקרי.
<מוטי וינטר: זה לא שאף אחד לא ידע, ולא הבנו מה הולך להיות.
אורלי לוי אבקסיס: נמשיך.
יעקב מרגי: יש לי רק הערה קטנה: מעלים בממצאים שבחוק הוכנס שכר לימוד.
יעקב מרגי: אני לא הייתי כשחוקק החוק, כשמחלקים בהתחלה, בהתחלה.
<שולי אבידור: לא - - -
<מריה רבינוביץ: לא, לא, לא, זו אחת הבעיות ליישום החוק.
<מריה רבינוביץ: זאת אומרת שהיום לא מצליחים לתת לכל הפעוטות בסיכון זכאות למעון יום.
<מריה רבינוביץ: נותנים, אבל לא כולם יכולים להיכנס למעון בגלל שהם מתקשים לשלם שכר לימוד.
יעקב מרגי: מי?
<מריה רבינוביץ: המשפחות.
יעקב מרגי: המשפחות.
יעקב מרגי: תגידו - - -.
יעקב מרגי: עוד לא נתת לי להשלים את השאלה.
יעקב מרגי: ילדים בסיכון – מה הרציונל בכלל שתהיה להם מוטיבציה לשלם שכר לימוד?
אורלי לוי אבקסיס: ואנחנו מדברים על אשכול 1 ו-2, שזה של משרד הרווחה.
אורלי לוי אבקסיס: זה אפילו עוד לא בגדר של משרד הכלכלה.
יעקב מרגי: מלכתחילה זו משוכה קשה שלא יצליחו לעבור אותה.
אורלי לוי אבקסיס: אנחנו נגיע גם לזה, וטוב שהערת את ההערה הזו, כי אנחנו נשים עליה זרקור.
<מריה רבינוביץ: זו הסיבה הנוספת שרציתי לציין בקשיים ביישום החוק, וזה המצב הכלכלי.
<מריה רבינוביץ: - - - משפחות מתקשות לממן את שכר הלימוד היום.
<מריה רבינוביץ: וכפי שאמרת, זה הדרגות הכי נמוכות.
<מריה רבינוביץ: הסכומים האלה עדיין גבוהים: כ-400 שקלים בחודש עבור ילד, וכ-500 שקלים עבור תינוק.
<שמחה סחר: אם הילד הולך למוסד, כמה משלמים?
<מריה רבינוביץ: 196 שקלים?
<שמחה סחר: בבקשה.
אורלי לוי אבקסיס: שזה אבסורד.
<מוטי וינטר: אני רוצה להגיד יותר מזה: ובאופן אבסורדי המדיניות שלנו היא מדיניות קהילתית, כפי שידוע לך.
<מוטי וינטר: והיום שיעור ההשתתפות של הורים בסידור חוץ ביתי נמוך יותר – הוא מגיע ל-180 שקל, לעומת 400 שקל וכולי.
<קריאה: מר וינטר, 196 שקלים, היום.
אורלי לוי אבקסיס: אתה תצטרך לתת לנו את הארסנל.
אורלי לוי אבקסיס: אליך רציתי לפנות עם השאלה.
<מוטי וינטר: במשך שנים אנחנו - - - לשנות את העניין, שהעלות שלו בערך 25-20 מיליון שקל, ואנחנו לא מצליחים.
<יצחק קדמן: עכשיו יהיה למשפחות יותר קל, כי ביטלו להן גם את קצבת הילדים.
<מריה רבינוביץ: סוגיה נוספת שאנחנו בדקנו זה הפער בין ילדים שזכאים היום, על פי החוק, להיכנס למעון, לבין אלה שנכנסים בפועל.
<מריה רבינוביץ: כי זאת אחת הסוגיות שגם הועלתה פה, בדיון.
<מריה רבינוביץ: וסוגיה נוספת שהועלתה בדיון, שיש הרבה פעוטות שעוזבים את המעונות במהלך השנה.
<מריה רבינוביץ: ומה שאנחנו - - -
אורלי לוי אבקסיס: ולמה הם עוזבים?
<מריה רבינוביץ: הם עוזבים בגלל - - -
אורלי לוי אבקסיס: קושי כלכלי.
<מריה רבינוביץ: קושי כלכלי זה הסיבה העיקרית, כן.
<מריה רבינוביץ: תרשי לי להציג את הנתונים, ואני מציינת שזה רק מהנתונים של אותן רשויות מקומיות שמסרו נתונים - - -, שזה 22 רשויות: בשנת הלימודים תשע"ב, 13% של הפעוטות בסיכון, מתוך אלה שהיו זכאים למעון יום, לא נכנסו למעון יום.
<מריה רבינוביץ: ועל פי הנתונים העדכניים של משרד הרווחה, השנה 962 פעוטות בסיכון עזבו את המעונות.
<מריה רבינוביץ: והסיבות, כפי שאמרתי: הסיבה העיקרית היא הסיבה הכלכלית – כך גם הרשויות ציינו; סיבה נוספת זה מעבר דירה, מעבר מקום מגורים; יש עוד סיבות של בעיות רפואיות של הילד, שלא מתאימה לו המסגרת, שלמשפחה לא מתאימה המסגרת, ואז הילדים יוצאים מהמסגרות.
<מריה רבינוביץ: נקודה נוספת שבדקנו בעניין הזה היא האם קיימת בעיה של מקום, בכלל, במעונות יום.
<מריה רבינוביץ: כי על פי חוק, כל פעוט בסיכון זכאי.
<מריה רבינוביץ: עכשיו, האם יש מצבים שילד זכאי, והוא לא יכול להיכנס בגלל שאין מקום במעון באופן כללי.
<מריה רבינוביץ: אז בעצם אנחנו קיבלנו תמונה מתשובתם המלאה של 19 רשויות: 4% של הפעוטות, שהם זכאים, לא נכנסו למעונות בשל חוסר מקום.
<מריה רבינוביץ: מדובר או בגלל שאלה פעוטות שאיתרו אותם באמצע השנה, ואז אין מקום; או שאין מקום בצמוד למקום המגורים שלהם, שזה על פי חוק - - -.
<מריה רבינוביץ: והמשפחות מתקשות לעיתים להסיע את הילדים, - - - שנדרשת ההסעה.
אורלי לוי אבקסיס: בעיקר משפחות שבאשכולות 1 ו-2.
<מריה רבינוביץ: או שהן בכלל לא יכולות או שהן מתקשות לממן הסעה - - - או שיש רשויות שאין בהן הסעות, שזה נושא בעייתי שעמד, גם כן, במסגרת הסקר, שיש בעיה כזאת.
<מריה רבינוביץ: אז מבחינת העזיבות ואי כניסה של ילדים בסיכון למעונות יום זה המצב.
<מריה רבינוביץ: נקודה נוספת שעלתה זה בנוגע למצבן של אימהות עובדות, שיוצאות לעבודה.
<מריה רבינוביץ: על פי הקריטריונים לסבסוד, במסגרת משרד הרווחה מטפלים באימהות שאינן עובדות או עובדות פחות מ-24 שעות.
<מריה רבינוביץ: כאשר אימא נמצאת בעבודה ועובדת יותר מ-24 שעות – 30 שעות – אז היא עוברת כבר - -
אורלי לוי אבקסיס: למשרד הכלכלה.
<מריה רבינוביץ: למשרד הכלכלה.
אורלי לוי אבקסיס: ששם ההשתתפות העצמית שלה הרבה יותר גבוהה, ואז בכלל הורדנו אותה.
<מריה רבינוביץ: כן.
<מריה רבינוביץ: אז מה שקורה בעצם הוא שב-27 רשויות ציינו שהם כן מכירים, הבעיה הזאת מוכרת.
<מריה רבינוביץ: ולפעמים ילדים, בגלל הסיבה הזאת, עוזבים את המסגרת, שהאימא פשוט מוציאה אותם מהמסגרת ומחפשת סידור אחר.
<מריה רבינוביץ: או, לחילופין, יש מקרים שאימא לא מדווחת על כך שהיא יצאה לעבודה או בכוונה היא לוקחת משרה יותר קטנה - - - לזכאית.
אורלי לוי אבקסיס: רגע, אז בעצם כשאנחנו בודקים את הזכאות אנחנו מסתכלים על השעות ואנחנו לא מסתכלים על ההכנסות?
<קריאה: כי מספר - - -
אורלי לוי אבקסיס: זה מעניין אותי.
אורלי לוי אבקסיס: כי מספר שעות העבודה, הרבה פעמים, אנחנו יודעים שהתמורה – נגיד שהיא עבדה משרה של 25 שעות שבועיות ולא 24, היא כבר מאבדת את הזכאות של אשכול 1 ו-2, אבל לא השתפר לה המצב הכלכלי.
<ורד כרמון: כן.
<ורד כרמון: אפשר להתייחס?
<ורד כרמון: ורד כרמון ממשרד הרווחה.
<ורד כרמון: באמת בטבלה שמפרסם שר הכלכלה, זה לא מדבר על הכנסה לנפש.
<ורד כרמון: במשרד הרווחה אנחנו מתחילים מדרגות 1 ו2, ואפילו מאפשרים למשפחות שלא יכולות לעמוד בתשלום, לעמוד בוועדות ההנחות או אפילו בפטורים שיש לנו היום, וציינו את זה.
<ורד כרמון: לעומת זה, מה שהגברת מריה רבינוביץ ציינה, זה במשרד הכלכלה – יכולה להחיות אימא שהשתדלה, ועבדה ויצאה, ומראש היא מתחילה בדרגה 3 רק בגלל - - -
אורלי לוי אבקסיס: כלומר, לא רק שאנחנו לא מעודדים אותה לצאת לעבודה במקרה הזה, אנחנו מקצצים את כנפיה.
<ורד כרמון: בדיוק.
<ורד כרמון: אני מקבלת פניות שהן מפסיקות לעבוד, ובעצם - - -
אורלי לוי אבקסיס: וזה לא משנה כמה ההכנסה.
<ורד כרמון: לא.
אורלי לוי אבקסיס: אנחנו אומרים לה: או שתישארי בבית, כי יותר משתלם לך להישאר ב-1 ו-2 - - -
יעקב מרגי: לא, אם היא משתכרת 10,000 שקלים בחודש היא תישאר לעבוד.
יעקב מרגי: מדברים על 4,000 שקלים ו-5,000 שקלים שכבר אין כדאיות.
<מריה רבינוביץ: הן גם לא זכאיות.
יעקב מרגי: הייתי חייב - - -, הייתי חייב - - -
אורלי לוי אבקסיס: השאלה היא – ואני מתייעצת אתכם – זה בתקנות של משרד הכלכלה או שזה בחוק?
<מריה רבינוביץ: זה בתקנות.
<קריאה: מה, מספר השעות?
יעקב מרגי: לא, זה מבחן הכנסה משפחתי - - -
<קריאה: - - - הכנסה, לא?
אורלי לוי אבקסיס: לא, לא, לא, לא, זה לא מבחן הכנסה משפחתי, בגלל זה אני שואלת.
<קריאה: זה מבחני - - -
<קריאה: זה לפי - - -
יחיאל חיליק בר: זה ברווחה - - - היא אמרה שזה - - -
יעקב מרגי: היא אמרה שברווחה זה לפי נפש, הכנסה לנפש.
אורלי לוי אבקסיס: אז בואו נסדר את זה: כשאנחנו מדברים בעצם על אותה משפחה, שהייתה באשכולות 1 ו-2, שהיא תחת המטריה של משרד הרווחה, אתם בודקים את זה לפי ההכנסה לנפש?
אורלי לוי אבקסיס: אבל גם לפי שעות עבודה, אני מבינה.
אורלי לוי אבקסיס: ברגע שהיא עברה את 24 שעות העבודה - - -
<ורד כרמון: עד 24 שעות זה אצלנו.
<ורד כרמון: כל האוכלוסייה - - -
אורלי לוי אבקסיס: לא משנה אם זו שעה אחת נוספת, כי זה מה שדורש ממנה, למשל, התפקיד.
אורלי לוי אבקסיס: לפחות, מינימום.
<ורד כרמון: זאת ההחלטה שהייתה בין שני המשרדים.
אורלי לוי אבקסיס: אז משרד הכלכלה לא מסתכל על ההכנסה המשפחתית, אלא הוא מסתכל על מספר שעות העבודה?
<ורד כרמון: וגם הכנסה לנפש - - -
<גיל ארז: גם הכנסה לנפש.
אורלי לוי אבקסיס: אבל ברגע שהיא עברה את המדרגה של 24 השעות השבועיות – אני בכוונה יורדת לזה – היא אוטומטית נפלטת מההסדר הזה של משרד הרווחה.
<קריאה: מהזכאות.
אורלי לוי אבקסיס: מהזכאות.
<ורד כרמון: היא מתחילה מדרגה 3.
אורלי לוי אבקסיס: ואז היא מתחילה מדרגה 3.
<קריאה: היא מתחילה מדרגה 3, באותה טבלה.
אורלי לוי אבקסיס: ואז כמה היא צריכה להוסיף בסבסוד, פחות או יותר?
<שרון סופר: זה מופיע פה.
אורלי לוי אבקסיס: בסביבות 200 שקל?
<ורד כרמון: אני מציעה שמשרד הכלכלה יענה - - -
אורלי לוי אבקסיס: אנחנו גם נענה על זה.
אורלי לוי אבקסיס: משרד הכלכלה, אני רוצה להבין, זה בתקנות?
<קריאה: מבחני תמיכה.
<גיל ארז: זה מבחני תמיכה, מבחני תמיכה, שלפי - - -
אורלי לוי אבקסיס: אבל מבחני התמיכה האלה משתנים בהתאם לתקנות או בהתאם לחוק?
<גיל ארז: לא חוק.
<גיל ארז: זה גם לא תקנות.
יעקב מרגי: לא חוק.
יעקב מרגי: אם זה מבחני תמיכה זה יכול להשתנות - - -.
יעקב מרגי: כל שנה יכולים לשנות את - - -
אורלי לוי אבקסיס: מי קובע?
<קריאה: נהלי ההרשמה.
יעקב מרגי: הנהלת המשרד.
אורלי לוי אבקסיס: אבל פה לא אומרים מבחן הכנסה, פה אומרים שעות עבודה.
אורלי לוי אבקסיס: יש הבדל בין השניים, ולכן אני שואלת: איזה משפט אנחנו צריכים לתקן?
אורלי לוי אבקסיס: איפה אנחנו צריכים לתקן – בתקנות או במשהו אחר?
אורלי לוי אבקסיס: כי זה לא מבחן הכנסה, זה מבחן שעות עבודה.
<גיל ארז: זה נהלים.
<גיל ארז: זה נהלים שאנחנו מפרסמים, ומבחני תמיכה שאנחנו מפרסמים בכל שנה.
אורלי לוי אבקסיס: והשר יכול לשנות אותם.
<מריה רבינוביץ: זה בהסכמה עם שר האוצר.
אורלי לוי אבקסיס: בידי מי היכולת לשנות?
<מריה רבינוביץ: שר האוצר.
<גיל ארז: זה בהסכמה עם משרד האוצר.
אורלי לוי אבקסיס: הבנתי, תודה.
אורלי לוי אבקסיס: בואו נמשיך.
<אלברט מור: אפשר להמשיך את הנקודה הזאת?
אורלי לוי אבקסיס: אנחנו נדון בכל הנקודות בהמשך, אבל יש עוד כמה נקודות חשובות.
אורלי לוי אבקסיס: תאמין לי שגם שם נצטרך לעצור.
<מריה רבינוביץ: סוגיה נוספת היא שהבאנו בפני רשויות הרווחה, אנחנו שאלנו:
<מריה רבינוביץ: עם אלה בעיות הן מתמודדות בכל הנוגע לשילוב ילדים בעלי צרכים מיוחדים במעונות היום.
<מריה רבינוביץ: ואנחנו קיבלנו תשובות מלאות מ-37 רשויות, שהעלו כמה בעיות לפנינו.
<מריה רבינוביץ: היום יש חובה לתת סייעת לילד בעל צרכים מיוחדים לצורך ההשתלבות שלו במעון.
<מריה רבינוביץ: והבעיות שעלו הן קושי למצוא סייעת בעלת הכשרה מקצועית מתאימה לצרכים המיוחדים של הילד; וקושי לשלב סייעת במעון.
<מריה רבינוביץ: זאת אומרת, יש מעונות שלא תמיד יש איזושהי התאמה עם - - -
אורלי לוי אבקסיס: אבל הם מחויבים לקבל אותם.
<מריה רבינוביץ: הם מחויבים.
אורלי לוי אבקסיס: זה לא קורה בפועל.
<מריה רבינוביץ: כן, יש בעייתיות, כן.
<מריה רבינוביץ: תהליך אישור סייעת הוא ארוך ומסורבל – כמה רשויות ציינו את זה.
<מריה רבינוביץ: שעות הסיוע ניתנות בעבור ילד - - -.
<מריה רבינוביץ: שעות הסיוע של הסייעת זה ארבע שעות ביום, מקסימום, וזה - - -
<קריאה: יותר משמונה שעות.
<ורד כרמון: הנושא של הסייעות הוא לא בחוק, הוא לא בחוק פעוטות בסיכון, הוא בתקנון ענייני הסעד.
<קריאה: בתקנון ענייני הסעד.
<מריה רבינוביץ: הוא בתקנון ענייני הסעד.
<ורד כרמון: הוא בסעיף בתקנון ענייני הסעד, אוקי?
<ורד כרמון: והוא מותנה תקציב.
<ורד כרמון: כן, הוא מותנה תקציב.
אורלי לוי אבקסיס: של אגף - - -
<מריה רבינוביץ: כן, אבל יש חובה שכל ילד בעל צרכים מיוחדים, בהתאם לקריטריונים שונים - - -
<ורד כרמון: בהתאם לקריטריונים ומצבים רפואיים - - -
<קריאה: למצבו הרפואי של - - -
<קריאה: אבל זה לא כל ילד עם צרכים מיוחדים, זה - - - אז חשוב - - -
<קריאה: זה לא כל ילד - - -
<קריאה: יש גם ילדים - - -
<מריה רבינוביץ: כן, כי אנחנו מדברים רק על מעונות מוכרים.
<ורד כרמון: רק מעונות רגילים, לא שיקומיים ולא "מסיכון לסיכוי", שזה - - -
אורלי לוי אבקסיס: כן, כן, ברור, אנחנו מדברים על השילוביים.
<ורד כרמון: כן, שילוביים.
אורלי לוי אבקסיס: בואו נשים את זה על השולחן: מדברים על השילוביים, ועל ההשתלבות של הילדים בעלי הצרכים המיוחדים בתוך המסגרת הנורמטיבית.
אורלי לוי אבקסיס: עכשיו, השאלה היא: שם, פחות או יותר, זה ארבע שעות יומיות.
<קריאה: לא, זה יכול להגיע גם ל-10.
<מריה רבינוביץ: זה מה שמופיע בתקנון ענייני הסעד, - -
אורלי לוי אבקסיס: זה מה שמופיע בתקנון ענייני הסעד.
<מריה רבינוביץ: - - עד ארבע שעות יומיות.
<שולי אבידור: עד ארבע - - -
אורלי לוי אבקסיס: אז עכשיו אני אגיד עד ארבע שעות, כאשר ההסעות בעצם חותכות את הזמן.
<מריה רבינוביץ: לא, - - -
<ורד כרמון: ההסעות זה עוד נקודה נפרדת.
<ורד כרמון: אבל אני רוצה להדגיש שבנושא של סייעות, יכולות לפנות גם משפחות עם ילד מעוכב התפתחות, שהוא לא מוכר על פי חוק פעוטות בסיכון.
<ורד כרמון: ועל פי החוק – אתם יודעים – שלא מספיק שילד הוא רק מעוכב התפתחות והוא זכאי, אלא צריך שיהיה איזשהו משהו בתפקוד ההורי שפוגע.
<ורד כרמון: זו לא משפחה בריאה שנולד הילד, ויש לו.
<ורד כרמון: אני יכולה באופן אישי לחשוב אחרת, אבל כך זה מנוסח בחוק.
אורלי לוי אבקסיס: כלומר, בעצם צריך שיהיו לו את שני הקריטריונים ביחד – אחד משלים את השני: - -
אורלי לוי אבקסיס: - - גם שתהיה לו בעיה בהתפתחות, וגם שהתפקוד ההורי של - - -
<קריאה: זה לילדים בסיכון, שבדרך כלל "מסיכון לסיכוי".
אורלי לוי אבקסיס: אנחנו מדברים עדיין בתוך המסגרת של חוק פעוטות בסיכון.
<מריה רבינוביץ: אנחנו מדברים רק על חוק פעוטות בסיכון.
אורלי לוי אבקסיס: אנחנו לא מדברים על בעלי צרכים מיוחדים.
<קריאה: אוקי.
<מריה רבינוביץ: רק חוק פעוטות בסיכון, ורק מעונות מוכרים על ידי משרד הכלכלה – זה - - - עכשיו, מספר רשויות העלו בעיה שלא תמיד המסגרת הרגילה מוכנה לקבל - - -
אורלי לוי אבקסיס: למרות שהיא חייבת.
<מריה רבינוביץ: ובעניין ההסעות, הטענה שלהם היא שהמסגרת לא ערוכה לטפל בילד כזה.
אורלי לוי אבקסיס: בעיקר אם הסייעת קמה באמצע והולכת כי לא משלמים לה יותר.
<מריה רבינוביץ: עכשיו, העניין של ההסעות – מה שציינת עכשיו – ממה שאני הבנתי מקריאה של החומרים שנוגעים לעניין הזה הוא שאם לילד ניתנת סייעת לארבע שעות, אז ארבע שעות – הוא צריך הסעה.
<מריה רבינוביץ: הסייעת תהיה שם, איתו, גם בהסעה.
<קריאה: זה לא קשור להסעה.
<קריאה: זה לא קשור להסעה - - -
<אלברט מור: אין קשר.
<קריאה: זה לא קשור בכלל.
אורלי לוי אבקסיס: אז תנו לי לחדד את השאלה: לילד נקבעת עכשיו זכאות לארבע שעות ליווי של סייעת.
אורלי לוי אבקסיס: הוא מתחיל את היום שלו כשהוא יוצא מהבית, אם זה בהסעה או אם זה לא בהסעה.
אורלי לוי אבקסיס: הסייעת מתלווה אליו בטח, מן הסתם, כי הוא – אז זו בעיה הרבה יותר גדולה, שלא כדאי לכם שאני אכנס אליה.
<אלברט מור: זה מעון יום רגיל.
<אלברט מור: זה לא מעון יום, זה לא שיקומי.
<קריאה: - - - מעון יום רגיל, זה מעון יום שיקומי.
<אלברט מור: ההורה מביא את הילד.
אורלי לוי אבקסיס: אבל אם הילד גר רחוק ואין לו.
<אלברט מור: ההורה מביא אותו.
<גלית גבע: אנחנו מדברים - - -
<קריאה: זה מלווה - - -
<קריאה: זה לא - - -, זה מלווה של העירייה, בדרך כלל, בלי הכשרה.
<קריאה: זו לא הסייעת.
<גלית גבע: צריך לעשות כאן הפרדה.
אורלי לוי אבקסיס: אז הסייעת מגיעה לבד לגן, בלי הילד?
<גלית גבע: הסייעת מגיעה לבד.
<קריאה: ההורים מביאים את הילד.
<גלית גבע: מדובר כאן על מעון רגיל, - -
פנינה תמנו: שבתוכו מקבלים תגבור.
<גלית גבע: - - זה לא מעון יום שיקומי, שחלק גם מהתעריף כולל את ההסעות, ויש מלווה בהסעה מטעם הרשות המקומית.
אורלי לוי אבקסיס: השעה שלה נספרת מהרגע שהיא הגיעה לגן?
<גלית גבע: הארבע שעות האלה – בזמן שהות ההגעה, הילד, במעון היום השיקומי - - -
אורלי לוי אבקסיס: לפרוטוקול.
<גלית גבע: שמי גלית גבע.
<גלית גבע: הרגיל, סליחה.
<גלית גבע: שמי גלית גבע, אני מנהלת השירות לשיקום בקהילה, באגף השיקום במשרד הרווחה.
אורלי לוי אבקסיס: ומה קורה, בדרך כלל, כשנגמרות הארבע שעות?
אורלי לוי אבקסיס: הרי אנחנו יודעים שהגן הוא יותר מארבע שעות.
אורלי לוי אבקסיס: מה, מתקשרים לאימא שתבוא ותיקח את הילד?
פנינה תמנו: לא, אבל השאלה האם במעון יום רגיל בגדר זה.
<קריאה: אני אענה: תראו, הסייעת - - -
אורלי לוי אבקסיס: יש מקרים מסוימים שהילד במצב - - - כששני הקריטריונים, - - -
פנינה תמנו: אבל במקרה שזה גן רגיל, והוא מקבל תגבור של ארבע שעות, יכול להיות שיהיו מצבים שהוא לא צריך יותר מזה, הילד.
<קריאה: ישנם מצבים - - -
אורלי לוי אבקסיס: אבל גם אם הוא צריך יותר מזה, הוא לא מקבל.
<גלית גבע: לא, אבל יש תמיד את האופציה: אם הילד עם בעיה התפתחותית מורכבת, עם בעיה רפואית מורכבת – הילד הזה, מן הסתם, יהיה זכאי להשתלב במעון יום שיקומי, - -
פנינה תמנו: שזה - - -
<גלית גבע: - - ששם זה שמונה שעות, זה תחת חוק, יש כאן את כל המעטפת, יש כאן את כל התשומות הפרא-רפואיות שהוא זכאי להן בתוך המעון.
<גלית גבע: מעבר לזה, יש קבוצות גם להורים.
<גלית גבע: יש התייחסות לכל המעטפת: לילד, להורים, לסבא ולסבתא - - -
אורלי לוי אבקסיס: ואם הילד חולה סוכרת?
<ורד כרמון: ילד חולה סוכרת מקבל, בדרך כלל, סייעת במסגרת התקציבים של מעון היום הרגיל עם סייעת.
<ורד כרמון: אבל, בדרך כלל, לא בשלב שמיד הוא מאותר, שבעצם יש לו תנודות לאורך כל היום – אז הוא צריך טיפול יותר - - -
אורלי לוי אבקסיס: ואז הגננות לא מוכנות לקבל את הילד.
<ורד כרמון: אבל אז גם צריך לשקול אם זו טובתו של הילד – יש לי כרגע מקרה - - -
אורלי לוי אבקסיס: טובתו של הילד להישאר בבית, בלי שום פדגוגי ובלי שום.
<ורד כרמון: תראי, יש אפשרות לתת משהו שההורה יכין אותו ויכיל אותו, יבין את כל התהליך - - -
אורלי לוי אבקסיס: אבל אנחנו מדברים על אוכלוסייה חלשה.
<ורד כרמון: נכון, נכון.
אורלי לוי אבקסיס: אתם מדברים כאילו אנחנו מדברים על הורים נורמטיביים, שעכשיו אין להם שום בעיה אחרת על הראש.
<ורד כרמון: אז יש פתרונות ביתיים, יש פתרונות פרטניים בחיק המשפחה לשלב הקצר שבו מאותרת המחלה, ואז ניתן, אחר כך, לבחון אם הוא מתאים או לא מתאים.
<ורד כרמון: עכשיו, אני רוצה להציב סוגיה, שיש הורים - - -
אורלי לוי אבקסיס: אז מה, תשימי אותו בחוק שיקומי עם ילדים?
אורלי לוי אבקסיס: כלומר, הוא נורמטיבי - - - פשוט יש לו סוכרת, שצריך לבדוק את - - -
<ורד כרמון: תראי, כשהוא מאוזן, אז הוא יכול לקבל סביב ארוחות.
<ורד כרמון: ובדרך כלל, הסייעות ניתנות למספר מועט של שעות ביום, לצורך ספציפי.
אורלי לוי אבקסיס: אז היא תגיע לארוחת הבוקר, תלך הביתה, תחזור בחזרה – נראה לך שמישהי תיכנס לעבודה כזו?
<ורד כרמון: זה מה שקורה בפועל.
<קריאה: סליחה, אני רוצה להתייחס לנושא של הסייעות - - -
אורלי לוי אבקסיס: אנחנו תיכף נגיד.
אורלי לוי אבקסיס: אנחנו נמשיך, לא סיימנו.
אורלי לוי אבקסיס: אנחנו בסקירה, ואז נפתח את הדיון.
<ורד כרמון: אני רוצה עוד משפט אחד: כשילד צריך, הוא חולה בסוכרת, לעיתים הוא לא צריך רק השגחה כדי שהוא לא יגע בדברים מתוקים, אלא יש פה בעיה, שמשרד הבריאות אולי צריך להידבר איתנו.
<ורד כרמון: כי הנושא של סייעות רפואיות לא נמצא היום בכלל על סדר היום.
<ורד כרמון: אני חושבת שכמו שיש בבתי הספר מענים לילדים שחולים – הם יותר גדולים ואולי הם יודעים יותר לטפל בעצמם – על אחת כמה וכמה לילדים הצעירים שנמצאים במעונות, צריך התייחסות של סייעת רפואית, שנהיה בשותפות עם משרד הבריאות.
<שמחה סחר: ואין.
<ורד כרמון: ואין לנו היום, בכלל.
<קריאה: אין לנו.
אורלי לוי אבקסיס: אנחנו נעשה ישיבה נפרדת לדברים האלו.
יעקב מרגי: - - - כי הפיזור של המעונות - - -
פנינה תמנו: אז אפשר לפי חתך - - - של ארגונים.
אורלי לוי אבקסיס: כן, האמת היא שיש פיזור של הרבה בעיות, שבעצם נדמה לנו שהן נכנסות תחת קורת גג אחת.
אורלי לוי אבקסיס: אבל אז אתה אומר: זה שייך למשרד הזה, וזה למשרד הכלכלה, וזה למשרד החינוך, וזה למשרד הבריאות, וזה למשרד הרווחה – ואת כולם, בסופו של דבר, אתה מוצא באותו הגן.
אורלי לוי אבקסיס: ובגלל זה יש גם קושי למשפחות, אני מאמינה, לדעת איפה הזכאויות שלהם, וללכת וללקט את זה מכל משרד ומשרד.
אורלי לוי אבקסיס: וכשאנחנו מדברים על משפחות מוחלשות שכאלה, אנחנו נותנים להן, אולי, עבודה שהם לא יכולים לעמוד בה.
אורלי לוי אבקסיס: מבחינת המורכבות.
אורלי לוי אבקסיס: ולכן אנחנו נצטרך לעשות חשיבה שתארגן את הדברים מחדש, ואנחנו ננסה ליצור איזושהי פלטפורמה שתיתן איזשהו מענה לכל הדברים האלה.
אורלי לוי אבקסיס: אבל אולי זה נושא נפרד לוועדה אחרת – לא יודעת.
אורלי לוי אבקסיס: בואו נתחיל עם זה, נראה כמה זמן יש לנו.
אורלי לוי אבקסיס: ואם לא, אנחנו נעשה ועדה שתיגע רק בנושאים האלה, ותבקש פה את כל המשרדים הרלוונטיים כדי לנסות ולראות שיתוף פעולה.
<מריה רבינוביץ: סוגיה נוספת שבדקנו אותה בסקר זה תפקוד ועדות החריגים – ועדות חריגים מחוזיות שמאשרות היום הנחה בהשתתפות עצמית בשכר לימוד עבור המעון למשפחות המבקשות.
<מריה רבינוביץ: ושל ועדת חריגים ארצית, שמאשרת פטור מתשלום דמי השתתפות עצמית.
אורלי לוי אבקסיס: כמה ניצלו את הפטור הזה?
<קריאה: 260.
<מריה רבינוביץ: יש פה נתונים - - - אתמול בערב – במסגרת ועדת ההנחות, ועדת החריגים לפטור, בסך הכול הוגשו 1,551 בקשות.
<מריה רבינוביץ: מתוכן, עבור 986 בקשות התקבלה הנחה במהלך השנה.
<מריה רבינוביץ: עבור 304 בקשות ניתן פטור מתשלום, ו-261 בקשות נדחו.
<ורד כרמון: אני רוצה לתקן פה: זה לא הנתונים שהעברתי – זה לא בקשות, זה ילדים, כי זה הרבה יותר בקשות.
<ורד כרמון: מה שאני העברתי זה נתונים על מספר הילדים, לא על הבקשות.
<מריה רבינוביץ: אוקי.
<ורד כרמון: כי יכול להיות שילד, פנו לגביו באמצע השנה, והוא קיבל חצי שנה, ואז הייתי סופרת מכסות.